Haribo

Haribo (akronim: Hans-Riegel-Bonn) je nemško podjetje žele bombonov, ki ga je leta 1920 v Bonnu ustanovil Hans Riegel starejši. Ime podjetja je akronim iz prvih dveh začetnic imena ustanovitelja in mesta ustanovitve. Leta 1922 je Riegel st. izumil sploh prve gumijaste bombone imenovane plesoči medvedki „Tanzbären“. Leta 1960 so jih nasledili legendarni zlati medvedki „Goldbären“, ki jih je na police lansiral njegov sin in naslednik Dr. Hans Riegel mlajši. Odeti v zlato embalažo so še danes zaščitni znak podjetja. Zgodovina 1920: Ustanovitev podjetja 13. decembra 1920 je Hans Riegel starejši v kraju Kessenich, v okrožju Bonna, registriral podjetje katerega ime je nastalo iz akronima začetnic ustanovitelja podjetja in mesta v katerem je postavil prvi obrat. Po navedbah podjetja je bil začetni kapital podjetja le ena vreča sladkorja, bakren kotliček, marmorna plošča, stol, opečna peč in valjček. 1922: Prvi žele bomboni Tanzbären Leta 1922 je Hans Riegel st. izumil sploh prve žele medvedke imenovane „plešoči medvedki“ „Tanzbären“, predhodnike današnjih zlatih medvedkov „Goldbären“, navdih pa je dobil pri cirkuških medvedih, ki so na sejmiščih plesali in zabavali otroke. Ti medvedki so bili precej večji in mehkejši od današnjih medvedkov, saj so takrat namesto želatine uporabljali arabsko gumo, ki se pridobiva iz različnih vrst akacije. Leta 1925 so začeli proizvajati različne druge sladke izdelke. V začetku tridesetih let dvajsetega stoletja so zgradili nov proizvodni obrat in ustanovili prodajno mrežo v Nemčiji. Leta 1935 je Riegel st. skupaj s poslovnima partnerjema Christianom in Eckhofom Hansenom v Kopenhagnu ustanovil podjetje Haribo Lakrids A/S Kopenhagen. 1946: Podjetje prevzameta sinova V času druge svetovne vojne se je proizvodnja zaradi pomanjkanja surovin močno zmanjšala. Po smrti Hansa Riegla starejšega marca 1945 je podjetje za kratek čas prevzela njegova žena Gertrud. Ko sta se sinova Hans Riegel mlajši in Paul leta 1946 vrnila iz vojnega ujetništva, sta podjetje prevzela v svoje roke in ga naredila mednarodno prepoznavnega in uspešnega. Hans Riegel mlajši je podjetje zastopal kot obraz in glavni direktor 67 let, vse do svoje smrti, njegov mlajši brat Paul pa je vodil raziskave in razvoj izdelkov in se ni skoraj nikoli pojavil v javnosti. Leta 1957 je Haribo prevzelo in odkupilo podjetje Godesberg Kleutgen & Meier, kjer je Hans Riegel starejši našel svojo prvo zaposlitev. 1960: Na trg lansirajo znamenite medvedke Goldbären Leta 1960 so se na policah prvič pojavili legendarnni zlati medvedki „Goldbären“, ki so bili tudi prvič zapakirani v embalaži. Ti bomboni so nasledili prvotne plesoče medvedke „Tanzbären“ in so še danes zaščitni znak podjetja. Leta 1961 je Haribo prevzel družbo Bonera Industrie en Handelsmaatschappij NV v Bredi in nadaljeval kot Haribo Nederland BV. Leta 1962 je Haribo lansiral prvi televizijski oglas v Nemčiji, v katerem so v javnost prvič prišli z drugim delom slogana podjetja "und Erwachsene ebenso" (in za odrasle prav tako). Leta 1967 so bili zlati medvedki „Goldbären“ v Nemčiji zaradi svojega neverjetnega uspeha uradno patentirani in zaščiteni kot blagovna znamka, ki je ni moč kopirati in proizvajati nikjer drugje kot v Haribo. 1978: Povsem nova podoba Goldbären Leta 1978 je Haribo povsem spremenil tako podobo embalaže Goldbären, ki je bila osnova za današnjo podobo, kot tudi samo obliko medvedkov, ki se je obdržala vse do danes. Leta 1986 je Haribo odkupil podjetje Edmund Münster GmbH & Co in tako postal lastnik prav tako znanih karamelnih bombonov MAOAM. 1989: Goldbären embalaža dobi današnjo podobo Leta 1989 je embalaža Goldbären dobila izboljšano podobo kot jo poznamo še danes, zlato embalažo s sloganom in rumenim medvedom z rdečim metuljčkomkom. Šlo je za minimalno nadgradnjo vizualne podobe iz leta 1978. Leta 1996 so začeli s proizvodnjo maršmelovov in produktov kot so Soft-Kiss, Coco-Balls ali Rombiss. 2013: Novo vodstvo podjetja Dr. Hansa Riegla mlajšega, ki je bil zaslužen za globalni racvet podjetja in ga je vodil kar 67 let, je po njegovi smrti leta 2013 nasledil nečak Hans Guido Riegel. Leta 2018 so sedež podjetja preselili v Grafschaft, glavni proizvodni obrat pa še zmeraj ostaja v Bonnu. Zlati medvedki Okusi beli — ananas rumeni — limona oranžni — pomaranča svetlo rdeči — jagoda (2007- ) temno rdeči — malina zeleni — jagoda (1960-2007) / jabolko (2007- ) Proizvodnja Haribo ima 16 proizvodnih obratov v 11 državah: Nemčija, Avstrija, Madžarska, Francija, Velika Britanija, Italija, Irska, Španija, Danska, Nizozemska in Turčija. Vsak dan proizvedejo ca. 100 milijonov gumi bombonov in prodajajo v več kot 110 držav sveta. Marketing Slogan Leta 1935 so se pri podjetju domislili prvega dela slogana „Haribo macht Kinder froh“ (Haribo za otroke bo ali Haribo razveseljuje otroke) in leta 1962 dodali „und Erwachsene ebenso“ (in za odrasle prav tako). Originalni nemški slogan se tako glasi „Haribo macht Kinder froh – und Erwachsene ebenso“, v slovenskem prevodu pa „Haribo za otroke bo – in za odrasle prav tako“. Leta 1991 Thomas Gottschalk prvič posodi svoj glas in obraz in postane glavni promotor podjetja, za katerega je snemal reklame še nadaljnih 24 let. Sklici in opombe